- Hindi News
- National
- पानी की निकासी व्यवस्था नहीं, गलियों में पसरा रहता है कीचड़, चलना मुश्किल
पानी की निकासी व्यवस्था नहीं, गलियों में पसरा रहता है कीचड़, चलना मुश्किल
भास्कर संवाददाता | मायलावास
मायलावासग्राम पंचायत की ओर से 5 माह पूर्व मायलावास चौराहा पर गंदे पानी की निकासी के लिए बड़े नाले का निर्माण करवाया था, लेकिन नाले का निर्माण अधूरा रहने और गंदे पानी की समुचित निकासी नहीं होने से मोकलसर रेलवे स्टेशन जाने वाले मार्ग पर गंदा पानी पसरा रहता है। इससे राहगीरों को आवागमन में परेशानियों का सामना करना पड़ रहा है।
मार्ग में गंदे पानी के कारण रात्रि के समय स्टेशन आने वाले राहगीर कई बार गंदे पानी में गिर जाते हैं। वहीं कई बार कीचड़ में फंसने से लोगों को परेशानियों का सामना करना पड़ता है। गंदे पानी के मार्ग में जमा होने के कारण आस पड़ोस में रहने वाले ग्रामीणों का भी दुर्गंध के कारण जीना दुश्वार हो गया है। वहीं वातावरण भी दूषित हो गया है, जिससे बीमारियां फैलने का डर सता रहा है। गंदे पानी से घनी बबूल की झाड़ियां भी उग आई है, जिससे मच्छरों की भरमार रहती है। ग्रामीण फिरोज खान ने बताया की गंदे पानी की समुचित निकासी नहीं होने के कारण आवागमन में परेशानियों का सामना करना पड़ रहा है। ग्राम पंचायत में कई बार इस बारे में बताया, लेकिन अभी तक स्थिति जस की तस बनी हुई है।
^जल्द ही गंदे पानी की निकासी के लिए नाली निर्माण किया जाएगा। समस्या का पूर्ण समाधान किया जाएगा। -भगवानाराम माली, पंचायत समिति सदस्य, सिवाना।
^गंदे पानी के निकासी के लिए नाले का निर्माण किया गया है। अब पानी की समुचित निकासी के लिए पंचायत स्तर पर कार्य करवाया जाएगा। घेवरचन्द सुन्देशा, सरपंच, मायलावास।
मायलावास. मार्ग किनारे पड़ा कचरा गंदगी।
मायलावास. गलियों में पसरा कीचड़ गंदा पानी।
tgl_Latn sot_Latn hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva